English: Across health and social care within the UK, there is real interest in what we're doing, and I want there to be a genuinely open and two-way process, where we're interested in not just selling and telling the rest of the UK what we're doing, but actually looking at what the rest of the UK is doing as well. It has to be a genuinely rounded approach. That was actually at the centre of the speech that I gave to the NHS England confederation conference in Liverpool about 18 months ago. In terms of where we are with the bids, well, we've confirmed each of those seven areas and it's now for partnership boards to deliver against the bids that they have submitted. In terms of where they are, Cardiff and Vale, Gwent regional partnership board - north Wales regional partnership board had two bids approved. Western Bay, which is soon to become Swansea bay university health board area, they've had two bids approved, and west Wales has had one. I'm expecting to have bids from other areas for me to consider - some this week and more in the pipeline. Now, overall, they make up £41.2 million. When we've made each announcement, we've highlighted what those sums of money are. For example, west Wales is over £11 million in the bid that I've recently approved; Gwent, the headline was £13 million - they're looking to reprofile that, but not to remove the scale or shape of the ambition - and others of varying amounts. Now, the point is that I don't want people to get lost in money, as if this is only being allocated on a fair-share basis for each area, because the money for each of those bids is predicated on what they contain and what's required for each of them. So, your point about staff numbers - well, the bids are not predicated on staff numbers to be supported by the bids; it's how we transform the model of what we're delivering rather than talking about staff numbers. So, the spend depends on the agreed bids, and the staff numbers depend on agreed bids as well. But, crucially, this is about how you transform what comes. So, it's about what comes at the end of each bid, because this is a limited programme in the sense that there is a time frame to it, and what we're looking for is a clear strategy to understand, to evaluate, does it work, and then, if it does work, how is it scaled up and then how do actually those partners spend their core resource, rather than looking for additional money from the Welsh Government. So, that's important about how it adds value. The one part of your series of questions that made me wince a bit was when you talked about making sure this isn't supporting health boards that may be a bit lazy about transformation. I don't think that's a fair or a helpful description of any particular health board, or indeed the regional partners, and we've deliberately set this out as bids that have to be supported by the whole regional partnership board. So, it isn't just a health-led transformation programme, it is genuinely about health and social care together. So, health, local government and their partners in the third sector sit around those regional partnership board tables, and, within the period of a few weeks, housing will be there on a regular basis as well. And the point is that they have to follow the design principles that we have set out in guidance, and so that does look at how you add value. It must be about being genuinely transformative and having a real potential to be scaleable, rather than a micro project that everyone who lives around there will talk about but has no prospect of working across the whole system. I previously made it clear that the primary level and the partnership between health and social care is the area where I see this fund making the biggest difference. So, I'm not looking for projects to transform within hospital-based services. It doesn't rule out or say that no hospital-based service may apply, but the biggest aim and value and gain to be made is in that partnership with primary care and the partnership with social care. In terms of the review, it's an independently commissioned review. It's been shared with the transformation panel. It was a range of external actors outside Government as well. It's got points about what we can do to improve where we are, as well as the areas where we're working well. I'm happy to share key messages on that. It may be helpful if I write to Members, as we get through having made the next round of announcements, to give some of the headlines about that independent review - and I recognise that the Chair of the health committee and others are in the room - and to share those key messages with members of the committee and some of the points about where we are currently in the transformation fund and more broadly on delivering 'A Healthier Wales' as well. I'm fully expecting to be invited to the committee at some point to explain where we are and where we're not. On third sector involvement, that is for regional partners to determine. I'm not going through each bid and saying that I expect a certain sum to be allocated to a third sector partner. I am well aware that, on a range of the bids delivered, it will involve the third sector not just in agreeing what happens, not just the third sector partner around a regional partnership board table, but more broadly than that, actually, the delivery of it will require the third sector and that will vary from each partnership board, depending on the bid that it is and the area of transformation they're looking to deliver.
Welsh: Ym mhob rhan o'r maes iechyd a gofal cymdeithasol yn y DU, mae gwir ddiddordeb yn yr hyn yr ydym ni'n ei wneud, ac rwyf eisiau gweld proses wirioneddol agored a phroses ddwyffordd, lle mae gennym ni ddiddordeb nid yn unig mewn hyrwyddo a dweud wrth weddill y DU beth yr ydym ni'n ei wneud, ond lle'r ydym ni mewn gwirionedd yn edrych ar yr hyn y mae gweddill y DU yn ei wneud hefyd. Mae'n rhaid mynd ati mewn modd gwirioneddol gynhwysfawr. Dyna mewn gwirionedd oedd wrth wraidd yr araith a draddodais yng nghynhadledd Cydffederasiwn y GIG yn Lloegr yn Lerpwl tua 18 mis yn ôl. O ran lle'r ydym ni arni gyda'r ceisiadau, wel, rydym ni wedi cadarnhau pob un o'r saith ardal a bellach mae'n bryd i'r byrddau partneriaeth gyflawni yn unol â'r ceisiadau sydd wedi eu cyflwyno ganddyn nhw. O ran lle maen nhw arni, Caerdydd a'r Fro, bwrdd partneriaeth rhanbarthol Gwent - cymeradwywyd dau gais gan fwrdd partneriaeth rhanbarthol Gogledd Cymru. Bae'r Gorllewin, sydd yn fuan yn newid i ardal bwrdd iechyd prifysgol bae Abertawe, cymeradwywyd dau o'u ceisiadau nhw, ac mae'r gorllewin wedi cael un. Rwy'n disgwyl ceisiadau o ardaloedd eraill i'w hystyried - rhai yr wythnos hon a mwy ar y gweill. Nawr, yn gyffredinol, mae'r cyfanswm yn £41.2 miliwn. Wrth wneud pob cyhoeddiad, rydym ni wedi amlygu beth yw'r symiau hynny. Er enghraifft, y gorllewin, dros £11 miliwn yn y cais a gymeradwyais yn ddiweddar; Gwent, y pennawd oedd £13 miliwn - maen nhw'n bwriadu newid y proffil hwnnw, ond nid cael gwared ar raddfa na ffurf yr uchelgais - ac eraill yn symiau amrywiol. Nawr, y pwynt yw nad wyf eisiau i bobl ymgolli ynghanol arian, fel petai hwn dim ond yn cael ei ddyrannu ar sail cyfran deg ar gyfer pob ardal, oherwydd bod yr arian ar gyfer pob un o'r ceisiadau hynny yn seiliedig ar beth yw'r cynnwys a'r hyn sy'n ofynnol ar gyfer pob un ohonyn nhw. Felly, o ran eich pwynt ynglŷn â niferoedd staff - wel, nid yw'r ceisiadau yn seiliedig ar niferoedd staff a fyddai'n cael eu cefnogi gan y ceisiadau; mae'n ymwneud â'r ffordd yr ydym ni'n trawsnewid y model o'r hyn yr ydym ni'n ei ddarparu yn hytrach na siarad am niferoedd staff. Felly, mae'r gwariant yn dibynnu ar y ceisiadau y cytunwyd arnyn nhw, ac mae niferoedd staff yn dibynnu ar y ceisiadau y cytunwyd arnyn nhw hefyd. Ond, yn hollbwysig, mae hyn ynghylch y ffordd yr ydych chi'n trawsnewid yr hyn a ddaw. Felly, mae'n ymwneud â'r hyn sy'n dod ar ddiwedd pob cais, gan fod hon yn rhaglen gyfyngedig yn yr ystyr bod amserlen iddi, a'r hyn yr ydym ni'n edrych amdano yw strategaeth glir i ddeall, i werthuso, a yw'n gweithio, ac yna, os yw'n gweithio, sut mae mynd ati i'w huwchraddio ac yna sut y mae'r partneriaid hynny mewn gwirionedd yn gwario eu hadnodd craidd, yn hytrach na chwilio am arian ychwanegol gan Lywodraeth Cymru. Felly, mae'r ffordd y mae'n ychwanegu gwerth yn bwysig. Un rhan o'ch cyfres o gwestiynau a wnaeth i mi wingo ychydig oedd pan oeddech chi'n sôn am wneud yn siŵr nad yw hyn yn cefnogi byrddau iechyd a allai fod braidd yn ddiog ynglŷn â thrawsnewid. Nid wyf yn credu bod hynny'n ddisgrifiad teg na defnyddiol o unrhyw fwrdd iechyd penodol, neu yn wir y partneriaid rhanbarthol, ac rydym ni wedi trefnu hyn yn fwriadol fel ceisiadau sy'n gorfod cael cefnogaeth y bwrdd partneriaeth rhanbarthol cyfan. Felly, nid dim ond rhaglen trawsnewid a arweinir gan iechyd yw hon, mae'n ymwneud mewn gwirionedd ag iechyd a gofal cymdeithasol gyda'i gilydd. Felly, mae iechyd a llywodraeth leol a'u partneriaid yn y trydydd sector, yn eistedd o amgylch y byrddau partneriaeth rhanbarthol hynny, ac mewn ychydig wythnosau, bydd y maes tai yno yn rheolaidd hefyd. A'r pwynt yw bod yn rhaid iddyn nhw ddilyn yr egwyddorion dylunio yr ydym ni wedi eu cynnwys yn y canllawiau ac felly, mae hynny yn ystyried y ffordd y mae'n ychwanegu gwerth. Mae'n rhaid iddo ymwneud â bod yn wirioneddol drawsnewidiol a bod â photensial gwirioneddol ei ymestyn, yn hytrach na bod yn brosiect micro y bydd pawb sy'n byw o amgylch y prosiect yn sôn amdano ond heb unrhyw obaith o weithio ar draws y system gyfan. Rwyf eisoes wedi ei gwneud hi'n glir mai'r lefel sylfaenol a'r bartneriaeth rhwng iechyd a gofal cymdeithasol yw'r maes lle bydd y gronfa hon yn gwneud y gwahaniaeth mwyaf yn fy marn i. Felly, nid wyf yn edrych am brosiectau i'w trawsnewid o fewn gwasanaethau mewn ysbytai. Nid yw'n diystyru neu'n dweud na allai gwasanaeth mewn ysbytai wneud cais, ond mae'r nod a'r gwerth mwyaf a'r cynnydd sydd i'w wneud yn bodoli yn y bartneriaeth honno gyda gofal sylfaenol a'r bartneriaeth â gofal cymdeithasol. O ran yr adolygiad, mae'n adolygiad a gomisiynwyd yn annibynnol. Mae wedi cael ei rannu gyda'r panel trawsnewid. Roedd yn amrywiaeth o gyfranwyr allanol y tu allan i'r Llywodraeth hefyd. Mae ganddo bwyntiau ynghylch yr hyn y gallwn ni ei wneud i wella ein sefyllfa bresennol, yn ogystal â'r meysydd lle'r ydym ni'n gweithio'n dda ynddyn nhw. Rwy'n hapus i rannu'r prif negeseuon ynglŷn â hynny. Gallai fod yn ddefnyddiol petawn i yn ysgrifennu at yr Aelodau, ar ôl inni wneud y cylch nesaf o gyhoeddiadau, i roi rhai o'r penawdau ynghylch yr adolygiad annibynnol hwnnw - ac rwy'n sylweddoli bod Cadeirydd y pwyllgor iechyd ac eraill yn yr ystafell - a rhannu'r prif negeseuon hynny ag aelodau'r pwyllgor, a rhai o'r pwyntiau ynghylch beth yw ein sefyllfa ar hyn o bryd o ran y gronfa trawsnewid ac yn ehangach o ran darparu 'Cymru Iachach' hefyd. Rwy'n llwyr ddisgwyl cael fy ngwahodd i'r pwyllgor ar ryw adeg i esbonio beth yn union yw ein sefyllfa ni. O ran cyfraniad y trydydd sector, mater i bartneriaid rhanbarthol yw'r penderfyniad hwnnw. Nid wyf yn mynd drwy bob cais a dweud fy mod yn disgwyl i swm arbennig gael ei ddyrannu i bartner y trydydd sector. Rwy'n ymwybodol iawn, yn achos ystod eang o'r ceisiadau a gyflwynwyd, y bydd yn cynnwys y trydydd sector nid yn cytuno o ran dim ond beth sy'n digwydd, nid dim ond partner y trydydd sector o amgylch bwrdd partneriaeth rhanbarthol, ond yn fwy eang na hynny, mewn gwirionedd, bydd angen y trydydd sector i'w gyflawni a bydd yn amrywio o fwrdd i fwrdd, gan ddibynnu ar y cais a'r maes trawsnewid y maen nhw'n bwriadu ei gyflawni.